wannaphong/clean_thaiwikipedia huggingface dataset:
# บิตคอนเนกต์
บิตคอนเนกต์ (บางครั้งสะกดเป็น BitConnect และเขียนตามรูปแบบเป็น bitconnect, ทิกเกอร์ BCC) เป็นอดีตคริปโทเคอร์เรนซีแบบโอเพนซอร์ซที่มีส่วนกับ bitconnect.co โปรแกรมการลงทุนที่ให้ผลตอบแทนสูง (ประเภทหนึ่งของการฉ้อฉลแบบพอนซี) หลังจากผู้ดูแลแพลตฟอร์มปิดแพลตฟอร์มรายได้ในวันที่ 16 มกราคม ค.ศ. 2018 และคืนเงินผู้ลงทุนใน BCC ทำให้สูญเสียความเชื่อมั่นและค่าของสกุลเงินลดลงจากจุดสูงสุดที่เกือบ 500 ดอลลาร์จนเหลือต่ำกว่า 1 ดอลลาร์ 

 อินเทอร์เน็ตมีม 
ณ วันที่ 28 ตุลาคม ค.ศ. 2017 บิตคอนเนกต์จัดพิธีประจำปีครั้งแรก (และครั้งเดียว) ที่พัทยา ประเทศไทย ในระหว่างนั้น นักลงทุนชื่อว่า คาร์ลอส มาตอส (Carlos Matos) จากนครนิวยอร์กให้การนำเสนอเว็บไซต์ที่สมบูรณ์และมีคำรับรอง ซึ่งรวมช่วงที่เขาตะโกนคำว่า "บิตคอนเนกต์!!" อย่างแรงหลายครั้ง ทำให้ฉากนี้กลายเป็นอินเทอร์เน็ตมีมในทันที ทั้งมีมของ Matos และแนวปฏิบัติที่น่าสงสัยของ Bitconnect ได้รับการจัดทำโปรไฟล์โดย John Oliver และ Keegan-Michael Key ในรายการ Last Week Tonight
# โอกุสแต็ง เทรบูว์ชง
โอกุสแต็ง-โฌแซ็ฟ วิกตอแร็ง เทรบูว์ชง (30 พฤษภาคม ค.ศ. 1878 - 11 พฤศจิกายน ค.ศ. 1918)France Mail, Le Figaro, 11.11.2003, Claude Jacquemart, Il y a 85 ans, un armistice dans le soulagement mais aussi le doute  เป็นทหารชาวฝรั่งเศสคนสุดท้ายที่ถูกสังหารในสงครามโลกครั้งที่ 1France 3, 06/11/2008, Lorraine, Champagne, Ardenne, - Augustin Trébuchon, le dernier héros de 14L'Union, Presse Regionale - En memoire d' Augustin Trebuchon เขาถูกยิงในเวลา 10.45 น. ของวันที่ 11 พฤศจิกายน ค.ศ. 1918 เป็นเวลา 15 นาทีก่อนที่ข้อตกลงสงบศึกจะมีผล กองทัพฝรั่งเศสรู้สึกขายหน้าที่ส่งทหารไปรบหลังฝ่ายเยอรมันลงนามสงบศึกแล้ว จึงบันทึกวันเสียชีวิตของเขาเป็นวันก่อนหน้า 1 วันSecret Defense, at Liberation.fr - 11 novembre 1918 : Vrigne-Meuse, la bataille de trop, Par Jean Dominique Merchet .Le Journal du Dimanche, France, 9 November 2008, P14
# โกเซะ
โกเซะ  เป็นนครในจังหวัดนาระ ประเทศญี่ปุ่น ก่อตั้งในวันที่ 31 มีนาคม ค.ศ. 1958 ณ วันที่ 1 กุมภาพันธ์ ค.ศ. 2023 นครโกเซะนี้มีประชากรประมาณ 22,935 คน มีความหนาแน่นประชากรประมาณ 379 คนต่อตารางกิโลเมตร มีขนาดพื้นที่ทั้งสิ้น 60.58 ตารางกิโลเมตร

 ภูมิศาสตร์ 
 เทศบาลใกล้เคียง 
 จังหวัดนาระ
 นครยามาโตตากาดะ
 นครคาชิฮาระ
 นครโกโจ
 นครคัตสึรางิ
 เมืองทากาโตริ
 เมืองโอโยโดะ
 จังหวัดโอซากะ
 หมู่บ้านชิฮายาอากาซากะ
# วัดบางแก้ว
วัดบางแก้ว อาจหมายถึง

 วัดบางแก้ว จังหวัดฉะเชิงเทรา
 วัดพระบรมธาตุเจดีย์เขียนบางแก้ว หรือ วัดบางแก้ว จังหวัดพัทลุง
 วัดบางแก้ว จังหวัดพิษณุโลก
 วัดบางแก้ว จังหวัดนครปฐม
 วัดบางแก้ว จังหวัดนครสวรรค์
 วัดบางแก้ว จังหวัดสมุทรปราการ
 วัดบางแก้ว จังหวัดสมุทรสงคราม
# วัดไทยาวาส
วัดไทยาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทยาวาส อำเภอนครชัยศรี จังหวัดนครปฐม

วัดไทยาวาส เดิมชื่อว่า วัดท่ามอญ เพราะที่ตั้งวัดครั้งนั้นมีพวกมอญจำนวนหนึ่งได้มาอาศัยอยู่ ชาวมอญเหล่านี้ได้ช่วยกันสร้างวัดขึ้นมา กรมการศาสนาระบุว่าตั้งวัดเมื่อ พ.ศ. 1725 เมื่อ  พ.ศ. 2484 มีหลักฐานปรากฏอยู่ เช่น อุโบสถหลังเก่า ฃึ่งชำรุดทรุดโทรมมาก ฃึ่งชาวบ้านแถบนั้นได้เล่าสืบต่อกันมาว่า โบสถ์หลังนี้ได้สร้างค่อมหลังเก่าอีกทีหนึ่ง ปัจจุบันยังมีของเก่าเหลืออยู่ คือ ศาลาการเปรียญ 1 หลัง กับศาลาพักร้อนหลังเล็กๆอีกหนึ่งหลัง วัดไทยาวาสได้เจริญขึ้นตามลำดับ เพราะชาวบ้านแถบนี้มีจิตศรัทธาเสื่อมใสเป็นอย่างมาก และได้เปลี่ยนชื่อจาก "วัดท่ามอญ" มาเป็น "วัดไทยาวาส" เมื่อ พ.ศ. 2486 เป็นต้นมา วัดได้รับพระราชทานวิสุงคามสีมา เมื่อวันที่ 22 พฤศจิกายน พ.ศ. 2531

ปูชนียวัตถุที่สำคัญ ได้แก่ หลวงพ่อโต อายุกว่า 800 ปี และรูปปั้นหลวงพ่อย้อย อดีตเจ้าอาวาสวัดไทยาวาส

รายนามเจ้าอาวาส
 พระอธิการจันทร์ 
 พระอธิการเสน 
 พระอธิการเถื่อน 
 พระอธิการปิ่น เกตุสมภาร 
 พระอธิการเอี๊ยะ พลายงาม 
 พระอธิการเชย จนฺทโชติ 
 พระอาจารย์ถาด น้องต้นวงษ์ 
 พระครูวิจักษ์ธรรมประจิต พ.ศ. 2480–2536 
 พระครูใบฎีกา วินัย กตคุโณ พ.ศ. 2537–2541 
 พระอาจารย์ไพศาล เตชปญฺโญ พ.ศ. 2542–2546 
 พระครูสังวรสาธุวัตร พ.ศ. 2546
# ฮอจจีออบอด (เทศมณฑลโกลแบฮอร์)
ฮอจจีออบอด  เป็นหมู่บ้านในตำบลบีแซคี อำเภอกลาง เทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 หมู่บ้านนี้มีประชากร 58 คนใน 12 ครัวเรือน
# วัดบางแก้ว (จังหวัดนครปฐม)
วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอนครชัยศรี จังหวัดนครปฐม ปัจจุบันพระครูปฐมสรคุณ (พร ปภากโร) ดำรงตำแหน่งเป็นเจ้าอาวาส

วัดบางแก้วตั้งวัดเมื่อ พ.ศ. 2340 ซึ่งตรงกับสมัยรัตนโกสินทร์ตอนต้น แต่ยังไม่มีหลักฐานที่ปรากฏแน่ชัด โดยวัดบางแก้วอยู่ในบริเวณเดียวกันกับวัดไทร โดยอยู่กันคนละฝั่งคลองบางแก้วมีสะพานเชื่อมถึงกัน วัดได้รับพระราชทานวิสุงคามสีมาเมื่อ พ.ศ. 2513 ด้านการศึกษา ทางวัดสร้างโรงเรียนพระปริยัติธรรมโดยพระครูศีลกันตาภรณ์และศิษยานุศิษย์ ได้สร้างถวายเมื่อ พ.ศ. 2538 ใช้เป็นสถานที่ศึกษา การจัดการเรียนการสอน แต่ในปัจจุบันได้ย้ายไปสอนที่วัดไทร เพราะมีจำนวนผู้เรียนน้อยลง

อุโบสถวัดบางแก้ว ยังไม่มีการจารึกว่าสร้างขึ้นเมื่อใด แต่อุโบสถสร้างด้วยศิลปะรัตนโกสินทร์ หน้าบันมีการตกแต่งลงลวดลายอย่างเรียบง่าย หลังคามุงด้วยกระเบื้องดินเผา หน้าบันมีการประดับด้วยลายไทย
# ทรังโก
หมู่หอคอยทรังโก (Trango Towers) เป็หมู่หอหินที่ตั้งอยู่ในกิลกิต-บัลติสตาน ทางเหนือของประเทศปากีสถาน หอคอยเหล่านี้เป็นหนึ่งในบรรดาหน้าผาที่สูงใหญ่ที่สุดและเป็นหนึ่งในการปีนผาที่ท้าทายที่สุดในโลก เสาหินแกรนิตนี้เป็นส่วนหนึ่งของเส้นทางปีนเขาคาราโครัมที่มีนักไต่เขาจากทั่วโลกเดินทางมาทุกปี เสาหินเหล่านี้ตั้งอยู่ที่ธารน้ำแข็งบัลโตโร ส่วนหนึ่งของบัลโตโรมุซตาฆ เทอกเขาย่อยของเทือกเขาคาราโครัม จุดสูงสุดในบรรดาเสาหินคือ หอคอยเกรททรังโก (Great Trango Tower) ซึ่งสูง 6,286 เมตร ผาฝั่งตะวันออกของเสาหินนี้เป็นผาชันที่สุดแห่งหนึ่งของโลก

ทางตะวันตกเฉียงเหนือของเกรททรังโก คือ หอคอยทรังโก (Trango Tower) หรือที่มักถูกเรีกยว่า "หอคอยนิรนาม" (Nameless Tower) ซึ่งเป็นหินลักษณะยอดแหลมที่ใหญ่และค่อนข้างสมมาตร ยอดของหอนี้ยื่นออกมา  จากเส้นของ ทางเหนือของทรังโกเป็นหอหินเล็ก  "ทรังโกมังก์" (Trango Monk)

การปีนหอทรังโกนั้นถือเป็นการปีนเขาที่ท้าทายสูง การประกอบกันของระดับความสูง ระยะทางรวม และความชันของหิน ล้วนทำให้การไต่เขานี้เป็นเรื่องที่ท้าทายมากในบรรดานักปีนเขาAmerican Alpine Journal, 2000, pp. 86–114 และต้องใช้เทคนิคในการไต่เขาสูง

อัางอิง

แหล่งข้อมูลอื่น
 Pakistan Alpine Institute   Anne Arran
 Pakistan's First Big Wall Climbing Expedition 2013   Imran Junaidi 
 Article about the 2008 expedition from D2 / Dagens Næringsliv (Norwegian)

ผู้ปีนเขาสำเร็จล่าสุด
 Trango Towers Group Tomaz Jakofcic 
 Great Trango Tower, Northwest Face Vladimir Mogila 
 Nameless Tower, Eternal Flame Denis Burdet 

Category:บัลติสถาน
Category:ภูเขาในประเทศปากีสถาน
หมวดหมู่:เทือกเขาการาโกรัม
# อายัมมาซักเมระฮ์
อายัมมาซักเมระฮ์  เป็นอาหารท้องถิ่นมาเลเซีย ซึ่งแปลตรงตัวว่า "ไก่สุกแดง" โดยเป็นไก่ตุ๋นในพริกแกงซัมบัล เนื่องจากเป็นอาหารที่มักปรุงกินเองในบ้านจึงมีสูตรต่างกันหลายสูตร มักเสิร์ฟกับนาซีโตมาโต (nasi tomato) ซึ่งเป็นข้าวที่หุงกับซอสมะเขือเทศหรือมะเขือเทศบด นม เครื่องเทศแห้ง กระเทียม หัวหอม และขิง
# กูเวลาปิซ
กูเวลาปิซ  เป็นของหวานอินโดนีเซีย ทำจากแป้งข้าวเจ้านึ่งและประกอบด้วยชั้นสีต่าง ๆ คำ  ในภาษาอินโดนีเซียแปลว่า "ชั้น" ขนมชั้นนี้ค่อนข้างเป็นที่นิยมในประเทศอินโดนีเซีย และสามารถพบในประเทศเนเธอร์แลนด์ผ่านความเชื่อมโยงทางอาณานิคม กูเวลาปิซยังเป็นที่นิยมอย่างมากในประเทศมาเลเซีย สิงคโปร์ และบรูไน โดยมีชื่อเรียกว่า  นอกจากนี้ ชาวพม่าเชื้อสายจีนนำกูเวลาปิซไปยังพม่าตอนล่าง ที่ซึ่งขนมนี้มีชื่อเรียกว่า กเวลาเบ้  หรือ กเวลาเบ้ซะ
# พระนางศุภยาเล
พระนางศุภยาเล (พ.ศ. 2406 – 25 มิถุนายน พ.ศ. 2455) เป็นพระมเหสีแห่งราชวงศ์โก้นบอง พระองค์อภิเษกสมรสกับพระเชษฐาต่างพระมารดา พระเจ้าธีบอ พระมหากษัตริย์พม่าพระองค์สุดท้าย พระองค์ทรงเป็นหนึ่งในสามพระราชินีของพระเจ้าธีบอ

พระประวัติ
thumb|left|170px|พระนางศุภยาเล ถัดไปคือพระนางศุภยาลัตและพระเจ้าธีบอ
พระนางศุภยาเล เสด็จพระราชสมภพใน พ.ศ. 2406 ที่พระราชวังหลวงในมัณฑะเลย์ ทรงมีพระนามแรกประสูติว่า อไท้ซุ ศุภยาเล เป็นพระราชธิดาพระองค์เล็กสุดของพระเจ้ามินดงและพระนางอเลนันดอ ทรงมีพระเชษฐภคินีร่วมพระมารดาคือพระนางศุภยาจีและพระนางศุภยาลัต ต่อมาพระนางได้รับการสถาปนาเป็นเจ้าหญิงแห่งยะแมสิน มีพระอิสริยยศศรีสุริยสิงหรัตนเทวี

 เนรเทศ 
thumb|left|170px|พระราชวังสีป่อในรัตนคีรี สถานที่ที่พระนางศุภยาเล และพระราชวงศ์ถูกเนรเทศ
รัชสมัยของพระราชวงศ์กินเวลาเพียงเจ็ดปี เมื่อพระเจ้าธีบอพ่ายแพ้ในสงครามอังกฤษ–พม่าครั้งที่สามและถูกบังคับให้สละราชสมบัติโดยอังกฤษในปีพ.ศ. 2428 เมื่อวันที่ 25 พฤศจิกายน พ.ศ. 2428 เหล่าพระราชวงศ์ทรงถูกเชิญออกจากพระราชวังมัณฑะเลย์ผ่านประตูทางทิศใต้ของเมืองที่มีกำแพงล้อมรอบ ตามถนนที่เรียงรายไปด้วยทหารอังกฤษและอาสาสมัครที่ร่ำไห้ไปยังแม่น้ำอิระวดีที่ซึ่งเรือกลไฟรอคอยอยู่ พระนางศุภยาจีและพระราชชนนีถูกส่งไปทวาย พระองค์สวรรคตในวันที่ 25 มิถุนายน พ.ศ. 2455 ที่รัตนคีรี อินเดีย
# วัดบ้านทึง
วัดบ้านทึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามชุก อำเภอสามชุก จังหวัดสุพรรณบุรี

ประวัติ
วัดบ้านทึง เดิมทีวัดบ้านทึงมีอยู่ 2 วัดมีเขตติดต่อกัน คือวัดโพธิเงินและวัดโพธิ์ทอง วัดโพธิ์เงินเป็นที่ตั้งของวัดบ้านทึงในปัจจุบัน ส่วนวัดโพธิ์ทองปัจจุบันเป็นที่ตั้งของโรงเรียนประชาบาล 

มีตำนานเล่าว่า วัดแห่งนี้สร้างขึ้นในสมัยพระเจ้าอู่ทอง พระองค์ได้สร้างวัดให้แก่มเหสีฝ่ายซ้ายและฝ่ายขวาของพระองค์ คือ วัดโพธิ์เงินและวัดโพธิ์ทอง อีกตำนานหนึ่งเล่าว่า สมัยนั้นเกิดโรคห่าระบาดหนัก มีผู้คนล้มตายเป็นจำนวนมาก พระองค์จึงอพยพผู้คนหนีออกจากเมืองทางเกวียน จนมาถึงบ้านทึงแอกเกวียนได้หักลงจึงได้หยุดซ่อมและรอเป็นเวลาหลายวัน จากนั้นได้สั่งให้สร้างวัดขึ้นบริเวณนั้น 3 แห่ง คือ วัดบางแอก วัดรอ และวัดบ้านทึง กล่าวกันว่ามีผู้ติดตามพระองค์ได้ไปขอฟางจากชาวบ้านมาให้วัวกินแต่ชาวบ้านไม่ให้ ต่อมาก็ให้ไปขอหนังสำหรับผูกแอกเกวียน ชาวบ้านก็ไม่ให้ พระเจ้าอู่ทองจึงเรียกชาวบ้านแห่งนี้ว่า พวกบ้านขี้ทึ้ง (บ้านคนขี้เหนียว) ต่อมาได้เพี้ยนมาเป็นบ้านทึง วัดบ้านทึงยังปรากฏอยู่ในนิราศสุพรรณโดยสุนทรภู่

เสนาสนะ
ภายในบริเวณวัดบ้านทึงมีโบราณวัตถุและโบราณสถานที่สำคัญหลายอย่าง เช่น วิหารเป็นอาคารก่ออิฐถือปูนรูปสี่เหลี่ยมผืนผ้ากว้าง 8.5 เมตร ยาว 13 เมตร ผนังด้านหน้าเจาะช่องประตู 3 ช่อง เป็นแบบซุ้มประตูวงโค้ง ส่วนผนังด้านหลังทั้งสองเจาะช่องหน้าต่างวงโค้งด้านละ 3 ช่อง อาคารหลังนี้ส่วนของหลังคาได้พังทลายลงมาหมดแล้ว จากรูปแบบของอาคารสันนิษฐานว่าเป็นศิลปะอยุธยา 

หอไตรอยู่ทางด้านทิศตะวันตกของวิหาร เป็นอาคาร 2 ชั้น มีผังเป็นทรงสี่เหลี่ยมผืนผ้า กว้าง 4.5 เมตร ยาว 7 เมตร อาคารชั้นล่างมีช่องประตูอยู่ทางด้านทิศตะวันตกและทิศใต้โดยทำเป็นช่องประตูจริง 1 ช่อง และมีช่องหน้าต่างรูปวงโค้งขนาบอยู่ด้านข้างส่วนผนังด้านทิศเหนือและทิศตะวันออกเจาะช่องหน้าต่างวงโค้ง 3 ช่องเรียงกัน อาคารชั้นบน มีพื้นเป็นไม้กระดาน ผนังด้านทิศตะวันตกทิศใต้และทิศตะวันตกทิศใต้และทิศตะวันออก เจาะเป็นช่องประตูวงโค้งอยู่ตรงกลางโดยมีซุ้มประตูหลอกขนาบอยู่ทั้งสองข้าง ส่วนผนังด้านทิศเหนือทำเป็นช่องหน้าต่างรูปวงโค้ง 3 บานเรียงกัน กุฏิไม้อายุกว่า 100 ปี ประมาณ 10 หลัง และพระพุทธรูปปางไสยาสน์หรือพระนอนสมัยอยุธยา
# หอกทั้ง 7 แห่งชิซูงาตาเกะ
หอกทั้ง 7 แห่งชิซูงาตาเกะ  เป็นกลุ่มทหารประจำตัวของโทโยโตมิ ฮิเดโยชิที่ยุทธการที่ชิซูงาตาเกะใน ค.ศ. 1583 ในช่วงเวลาชี้ขาดในสงคราม ฮิเดโยชิสั่งให้พวกเขาละทิ้งตำแหน่งแล้วโจมตีฝ่ายศัตรูของชิบาตะ คัตสึอิเอะ หลังจากฮิเดโยชิควบคุมทั่งประเทศญี่ปุ่นแล้ว สมาชิกหลายคนได้เลื่อนขั้นเป็นไดเมียว

หอกทั้ง 7 แห่งชิซูงาตาเกะ เป็นซามูไร ตามรายชื่อนี้:

ฟูกูชิมะ มาซาโนริ (1561–1624)
ฮิราโนะ นางายาซุ (1559–1628)
คาซูยะ ทาเกโนริ (1562–1607)
คาตางิริ คัตสึโมโตะ (1556–1615)
คาโต คิโยมาซะ (1562–1611)
คาโต โยชิอากิ (1563–1631)
วากิซากะ ยาซูฮารุ (1554–1626)
# อูฐตัวเมียของอัลลอฮ์
อูฐตัวเมียของอัลลอฮ์  ในศาสนาอิสลาม เป็นอูฐเพศเมียที่พระเป็นเจ้าส่งมาให้ชาวษะมูดที่อัลฮิจญร์ มีการบันทึกเรื่องราวของอูฐตัวเมียในอัลกุรอานกุรอาน 15:80-84กุรอาน 7:73-79กุรอาน 11:61-69กุรอาน 26:141-158กุรอาน 54:23-31กุรอาน 89:6-13กุรอาน 91:11-15

 การกล่าวถึงในอัลกุรอาน 
ในรายงานหลายส่วนจากอัลกุรอาน มีเรื่องราวของชาวษะมูด ผู้ที่อาศัยหลังจากชาวอ๊าดในอาระเบียก่อนการมาของศาสนาอิสลาม นอกจากปัญหาอื่น ๆ แล้ว ผู้คนยังหลงผิดกับการบูชาเทวรูปอย่างมาก ด้วยเหตุนี้ พระเจ้าจึงส่งศาสดาศอเลียะห์มาเพื่อเตือนถึงหายนะที่จะมาเยือนถ้าพวกเขายังไม่หยุดการหลอกลวงกุรอาน 7:73-79กุรอาน 11:61-69กุรอาน 26:141-158กุรอาน 54:23-31กุรอาน 89:6-13กุรอาน 91:11-15
# สภารัฐลีชเทินชไตน์
สภารัฐแห่งราชรัฐลีชเทินชไตน์ (,) คือสภานิติบัญญัติแห่งราชรัฐลิกเตนสไตน์ซึ่งใช้ระบบสภาเดี่ยว โดยมีสมาชิกสภารัฐมาจากการเลือกตั้งคราวละ 4 ปี ผ่านระบบการลงคะแนนแบบสัดส่วนบัญชีรายชื่อเปิด โดยมีเกณฑ์คะแนนเสียงขั้นต่ำต่อหนึ่งที่นั่งที่ร้อยละ 8 โดยมีประธานรัฐสภา และรองประธานมาจากการลงมติในสมัยประชุมสภานัดแรก

หมายเหตุ
# การทรมานและการใช้อำนาจโดยมิชอบต่อนักโทษที่อะบูฆุร็อยบ์
ในช่วงแรกของสงครามอิรัก สมาชิกของกองทัพสหรัฐและซีไอเอ ภายใต้บังคับบัญชาโดยตรงของรัฐมนตรีกลาโหม ดอนัลด์ รัมสเฟลด์ กระทำการละเมิดสิทธิมนุษยชนและอาชญากรรมสงครามต่อผู้ถูกคุมขังในเรือนจำอะบูฆุร็อยบ์ในประเทศอิรัก ซึ่งประกอบด้วยการทำร้ายร่างกาย, ล่วงละเมิดทางเพศ, ทรมาน, ข่มขืน, สังวาสทางทวารหนัก และ ฆาตกรรม การทรมานและใช้อำนาจในทางมิชอบนี้ปรากฏสู่สาธารณชนหลังภาพถ่ายหลักฐานการทารุณถูกเผยแพร่บนซีบีเอสนิวส์ในเดือนเมษายน 2004 เหตุการณ์นี้สร้างความสะเทือนใจและความโกรธไปทั่ว รวมถึงถูกประณามอย่างรุนแรงจากทั้งในสหรัฐเองและจากทั่วโลก

รัฐบาลของจอร์จ ดับเบิลยู. บุช อ้างว่าการทรมานและละเมิดสิทธิมนุษยชนท่ทอะบูฆุร็อยบ์เป็นเหตุการณ์ที่เกิดขึ้นเองโดยขาดการรับรู้และโดยไม่ได้เกิดจากนโยบายของสหรัฐ คำกล่าวอ้างนี้ถูกต่อต้านโดยองค์การมนุษยชนเช่น กาชาดสากล, แอมเนสตี อินเทอร์เนชั่นนอล และ ฮิวอมนไรตส์วอทช์ องค์กรเหล่านี้ระบุว่กาารทรมานที่อะบูฆุร็อยบ์เป็นส่วนหนึ่งของรูปแบบการทรมานและการดูแลอย่างโหดร้ายทารุณในทัณฑสถานโพ้นทะเลของอเมริกัน ทั้งในประเทศอิรัก, อัฟกานิสถาน และ กวนตานาโมเบย์

เอกสารซึ่งรู้จักในชื่อ บันทึกความจำเรื่องการทรมาน (Torture Memos) ออกสู่สาธารณะในสองสามปีถัดมา เอกสารเหล่านี้มีการเตรียมการในช่วงเดือนก่อนการบุกรุกอิรักในปี 2003 โดยกระทรวงยุติธรรมสหรัฐ รายละเอียดมีการมอบอำนาจและยินยอมให้มีเทคนิคการสอบสวนแบบพิเศษ (โดยทั่วไปคือให้มีการทารุณกรรมได้) ใช้กับผู้ถูกคุมขังที่เป็นชาวต่างชาติ รวมถึงระบุข้อมูลว่ากฎหมายว่าด้วยมนุษยธรรมสากล เช่น ข้อตกลงเจนีวา จะไม่ถูกบังคับใช้กับผู้สอบสวนอเมริกันโพ้นทะเล

กระทรวงกลาโหมสหรัฐตอบกลับเหตุการณ์นี้ด้วยการพ้นสภาพทหารและเจ้าหน้าที่จำนวน 17 คน ระหว่างพฤษภาคม 2004 ถึงเมษายน 2006 ทหารเหล่านี้ถูกตัดสินจำคุกที่ทัณฑสถานกองทัพ และถูกปลดออกจากกองทัพ ในจำนวนนี้มีสหารสองคนที่ก่อเหตุอย่างเลวร้ายขั้นสุด คือ ชารลส์ แกรเนอร์ และ ลินน์ดี อิงแลนด์ ถูกตัดสินลงโทษด้วยทัณฑ์ที่หนักกว่ามาก แกรเนอร์ถูกตัดสินกระทำผิดฐานฆาตกรรม, ทำร้ายร่างกาย, สมรู้ร่วมคิด, ดูแลนักโทษผิด ๆ, กระทำการเสื่อมเสียและขัดต่อหน้าที่ และถูกจำคุก 10 ปี, ถูกถอดยศและเงินตำแหน่ง อิงแลนด์ถูกตัดสินความผิดฐานสมรู้ร่วมคิด, ดูแลนักโทษผิด ๆ แะลกระทำการเสื่อมเสียต่อกองทัพ ถูกตัดสินจำคุกสามปี
# วัดประตูป่า
วัดประตูป่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประตูป่า อำเภอเมืองลำพูน จังหวัดลำพูน ที่ตั้งวัดมีเนื้อที่ 4 ไร่ และที่ดินของวัดจำนวน 8 แปลงอยู่รอบบริเวณวัด จำนวน 16.1 ไร่ เป็นที่ตั้งของโรงเรียนวัดประตูป่ารวมอยู่ด้วยในปัจจุบัน

ประวัติ
วัดประตูป่าตั้งวัดเมื่อ พ.ศ. 2301 เป็นชุมชนชาวยองประตูป่าที่อพยพจากการที่พม่ายกทัพมาตีเมืองเหนือ นครหริภุญไชย เมื่อประมาณ พ.ศ.2300 โดยกลุ่มเจ้านายเมืองลำพูนที่อพยพหนีภัยสงครามไปหลบซ่อนตัวอยู่ที่บ้านประตูป่าต่อมาจึงมีการสร้างวัดและหอไตร 

ชื่อของวัดตั้งตามที่หมู่บ้าน วัดได้รับพระราชทานวิสุงคามสีมา เมื่อ พ.ศ. 2464 สมัยครูบาธรรมชัย เป็นเจ้าอาวาส

อาคารเสนาสนะ
อาคารเสนาสนะที่สำคัญ คือ หอพระไตรปิฏกซึ่งกรมศิลปากรขึ้นทะเบียนเป็นโบราณสถาน เป็นอาคารไม้สักทั้งหลัง จำนวนเสาทั้งหมด 24 ต้น ยกพื้นเป็น 2 ชั้น ชั้นบนบริเวณที่เก็บ คัมภีร์ มีการยกขึ้นสูงอีกชั้น ด้านหน้าบันแกะสลักลวดลายดอกไม้ ฝังกระจกแก้วตะกั่ว อ่อนช้อยงดงาม ตามแบบฝีมือช่างชาวยอง ฝาผนังไม้ด้านใน และลูกฟักด้านนอกเขียนลายทองเป็นรูป นกยูง และเทวดา รอบทั้งหมด ด้านในห้องเก็บหีบธรรม มีหีบธรรม 9 หีบ

วิหารมีขนาดใหญ่ เป็นรูปทรงล้านนา หน้าบันแกะสลักไม้ปิดทองประดับกระจก เสาวิหารเป็นไม้ ลงลายรดน้ำปิดทอง มีจิตรกรรมฝาผนัง วิหารเดิมหลังเล็ก ไม่ทราบปีก่อสร้างแน่ชัด เคยบูรณะสมัยครูบาธรรมชัยเมื่อ พ.ศ. 2494 โดยก่อเสริมมุขด้านหน้าเพิ่มเติม บูรณะครั้งที่ 2 สมัยพระครูสถิตธรรมากร เมื่อ พ.ศ. 2537

เจดีย์เป็นศิลปะช่างชาวยอง ลักษณะคล้ายองค์พระธาตุหริภุญชัย มีฐานกว้าง 10 เมตร สูง 20 เมตร หุ้มทองจังโก๋ ภายในองค์เจดีย์บรรจุของมีค่า ยอดเจดีย์รูปหม้อคว่ำบรรจุพระตระกูลลำพูน ทั้ง 4 มุมมีเจดีย์เล็ก 4 องค์เสริมรับองค์เจดีย์ให้สูงเด่นเป็นสง่า ภายในรั้วมีกู่บรรจุอัฏฐิครูบาธรรมชัย และกู่พระครูสถิตธรรมากรปิดทองคำเปลว ไม่ทราบปีที่สร้างแน่ชัด บูรณะครั้งแรกเมื่อ พ.ศ. 2437 สมัยครูบาอริยะ บูรณะครั้งที่ 2 เมื่อ พ.ศ. 2487 สมัยครูบาธรรมชัย ล่าสุดเมื่อ พ.ศ. 2542 สมัยพระครูสถิตธรรรมากรเป็นเจ้าอาวาส
# กระทรวงมุรธาธร
กระทรวงมุรธาธร เป็นหน่วยงานราชการไทยประเภทกระทรวงในอดีต ได้รับการสถาปนาเมื่อ พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว มีอำนาจหน้าที่ดูแลรักษาพระราชลัญจกรและหนังสือราชการทั้งปวงที่เกี่ยวข้องกับพระมหากษัตริย์ประวัติกระทรวงคมนาคม ในระหว่าง พ.ศ.2418 ถึง พ.ศ.2435

 ประวัติ 
เดิมกรมพระอาลักษณ์เป็นหน่วยงานราชเลขานุการด้านหนังสือของพระมหากษัตริย์ ต่อมานสมัยรัชกาลที่ 5 เมื่อ พ.ศ. 2435 โดยได้จัดตั้งกระทรวงมุรธาธรขึ้น และแบ่งส่วนราชการพร้อมทั้งกำหนดขอบเขตหน้าที่ใหม่ให้ชัดเจนดังนี้
กรมพระอาลักษณ์ ปฏิบัติงานด้านเอกสารและหนังสือ
กรมรัฐมนตรีสภา ปฏิบัติงานประชุมเสนาบดี 
กรมราชเลขานุการ ปฏิบัติงานรับใช้พระมหากษัตริย์ในราชการส่วนพระองค์

ในพ.ศ. 2439 ได้มีการยุบกระทรวงมุรธาธรเข้ากับกระทรวงวัง และรวมเอากรมทั้งสามไว้ในความรับผิดชอบของราชเลขานุการ ในสมัยรัชกาลที่ 6 ได้มีการตั้งกระทรวงมุรธาธรขึ้นใหม่ใน พ.ศ. 2455 แต่ให้มีเฉพาะ กรมพระอาลักษณ์และกรมราชเลขานุการ ซึ่งภายหลังเปลี่ยนชื่อเป็นกรมราชเลขาธิการ ส่วนกรมรัฐมนตรีสภานั้นไม่ได้ตั้งขึ้นแต่ให้งานด้านนี้อยู่ในบังคับบัญชาของราชเลขาธิการ และกรมทั้งสองนี้ร่วมกันรับผิดชอบการประชุมเสนาบดีมาโดยตลอด เมื่อเปลี่ยนแปลงการปกครองใน พ.ศ. 2475 แล้วจึงมีการโอนกรมพระอาลักษณ์ไปอยู่กับคณะรัฐมนตรี (ปัจจุบันคือ กองอาลักษณ์และเครื่องราชอิสริยาภรณ์ สำนักเลขาธิการคณะรัฐมนตรี) เหลือแต่กรมราชเลขาธิการสำนักเลขาธิการคณะรัฐมนตรี. (2561). ประวัติความเป็นมา. สืบค้นจาก https://www2.soc.go.th/?page_id=159 (ปัจจุบันคือ กรมราชเลขานุการในพระองค์ สังกัดสำนักพระราชวัง)

รายพระนามเสนาบดีกระทรวงมุรธาธร
 ลำดับ(สมัย)  รูป  รายนาม  เริ่มวาระ  สิ้นสุดวาระ 1 100px  พระเจ้าบรมวงศ์เธอ กรมขุนพิทยลาภพฤฒิธาดา  พ.ศ. 2436  23 กันยายน พ.ศ. 2439 ประกาศ ยกเลิกตำแหน่งเสนาบดีกระทรวงมุรธาธร  2 100px  พระเจ้าบรมวงศ์เธอ กรมพระนเรศรวรฤทธิ์  1 เมษายน พ.ศ. 2455 ประกาศ แยกหน้าที่กรมราชเลขานุการ และตั้งกระทรวงมุรธาธร และเปลี่ยนเสนาบดีกระทรวงต่าง ๆ  28 มิถุนายน พ.ศ. 2466 3 100px  สมเด็จพระเจ้าบรมวงศ์เธอ กรมพระยาดำรงราชานุภาพ  29 มิถุนายน พ.ศ. 2466 ประกาศ ตั้งผู้แทนเสนาบดีกระทรวงการต่างประเทศและเปลี่ยนตำแหน่งเสนาบดีกระทรวงมุรธาธร   1 เมษายน พ.ศ. 2469 ประกาศ เรื่อง เลิกกระทรวงมุรธาธร  4 100px  เจ้าพระยามหิธร (ลออ ไกรฤกษ์)  7 เมษายน พ.ศ. 2475 ประกาศ เปลี่ยนนามกรมราชเลขาธิการเป็นกระทรวงมุรธาธร   29 มิถุนายน พ.ศ. 2475 ประกาศ ผลัดเปลี่ยนเสนาบดี ปลัดทูลฉลองกระทรวงต่าง ๆ และรวมกระทรวง
# เจ้าจอมมารดาหม่อมราชวงศ์แสง ในรัชกาลที่ 4
เจ้าจอมมารดาหม่อมราชวงศ์แสง (24 กุมภาพันธ์ พ.ศ. 2389 — 24 พฤษภาคม พ.ศ. 2469) เป็นพระสนมในพระบาทสมเด็จพระจอมเกล้าเจ้าอยู่หัว มีประสูติการพระราชธิดาสองพระองค์คือพระเจ้าบรมวงศ์เธอ พระองค์เจ้าประสานศรีใส และพระเจ้าบรมวงศ์เธอ พระองค์เจ้าประไพศรีสอาดส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 314กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 133

 ประวัติ 
เจ้าจอมมารดาหม่อมราชวงศ์แสง เกิดในวันที่ 24 กุมภาพันธ์ พ.ศ. 2389 เป็นธิดาของหม่อมเจ้านิ่ม ปาลกะวงศ์ โอรสในพระสัมพันธวงศ์เธอ กรมหมื่นนราเทเวศร์กับหม่อมน้อย พระธิดาเจ้านครหลวงพระบาง มารดาคือหม่อมฟัก ปาลกะวงศ์ ณ อยุธยา ธิดาพระยาสุเรนทร์ราชเสนา (กลีบ)

หม่อมราชวงศ์แสงอายุได้ 9 ปี หม่อมเจ้านิ่มสิ้นชีพิตักษัย หม่อมเจ้าทินกรในพระสัมพันธวงศ์เธอ กรมหลวงเสนีบริรักษ์ ได้รับมาโกนจุกพร้อมหม่อมราชวงศ์ถนอม เสนีวงศ์ หม่อมราชวงศ์แสงได้อยู่กับหม่อมเจ้าฟักผู้เป็นอาบ้าง หม่อมเจ้าทินกรบ้าง จนอายุได้ 12 ปี หม่อมเจ้าฟักจึงได้นำตัวไปถวายเป็นละครหลวงอยู่ตำหนักพระเจ้าบรมวงศ์เธอ พระองค์เจ้าดวงเดือน เมื่ออายุได้ 16 ปี ได้เข้ารับราชการเป็นเจ้าจอมในพระบาทสมเด็จพระจอมเกล้าเจ้าอยู่หัว ได้รับพระราชทานเบี้ยหวัดปีละ 3 ชั่ง ต่อมาได้ประสูติการพระราชธิดาสองพระองค์จึงได้รับพระราชทานเบี้ยหวัดปีละ 4 ชั่ง กับได้รับพระราชหีบหมากทองคำ เจ้าจอมมารดาหม่อมราชวงศ์แสงพำนักอยู่ในพระบรมหาราชวังตลอดในรัชกาลที่ 4 จนมาถึงรัชกาลที่ 5

เจ้าจอมมารดาแสงสนองพระเดชพระคุณประสูติการพระราชธิดาสองพระองค์คือปัญหาพระยามิลินท์ เล่ม 2 ตอนมณฑลปัญหา. พระนคร : ราชบัณฑิตยสภา, 2475, หน้าปก
พระเจ้าบรมวงศ์เธอ พระองค์เจ้าประสานศรีใส (3 มีนาคม พ.ศ. 2408 — 4 กรกฎาคม พ.ศ. 2450)
พระเจ้าบรมวงศ์เธอ พระองค์เจ้าประไพศรีสอาด (24 พฤษภาคม พ.ศ. 2410 — 18 พฤษภาคม พ.ศ. 2453)

เจ้าจอมมารดาหม่อมราชวงศ์แสง เริ่มป่วยเป็นโรคท้องมารมาตั้งแต่สมัยรัชกาลที่ 5 แต่คงยังรักษาตัวอยู่ในพระบรมมหาราชวัง ต่อมาในสมัยรัชกาลที่ 6 มีอาการทรุดลงจึงย้ายออกมาอยู่บ้านพระยาสากลกิจประมวญ สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงพระราชทานหมอหลวงมารักษาโดยตลอด

เมื่อวันที่ 17 พฤษภาคม พ.ศ. 2469 เจ้าจอมมารดาหม่อมราชวงศ์แสง มีอาการทรุดหนักขึ้น และถึงแก่อนิจกรรมในวันที่ 24 พฤษภาคม พ.ศ. 2469 สิริอายุ 81 ปี ได้รับพระราชทานโกศแปดเหลี่ยม ในการนี้สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงรับอุปการะบำเพ็ญพระกุศลโดยตลอด ได้รับพระราชทานเพลิงศพ ณ เมรุวัดเบญจมบพิตรดุสิตวนารามราชวรวิหาร เมื่อวันที่ 30 พฤษภาคม พ.ศ. 2473ราชกิจจานุเบกษา, การพระราชทานเพลิงพระศพและศพที่เมรุวัดเบญจมบพิตรดุสิตวนาราม พ.ศ. 2473, เล่มที่ 47 หน้าที่ 845 วันที่ 8 มิถุนายน 2473.

 ลำดับสาแหรก
# เอเอฟซีแชมเปียนส์ลีก 2021 รอบแพ้คัดออก
เอเอฟซีแชมเปียนส์ลีก 2021 รอบแพ้คัดออก จะลงเล่นตั้งแต่วันที่ 13 กันยายน ถึง 23 พฤศจิกายน พ.ศ. 2564.  ทั้งหมด 16 ทีมที่เข้าร่วมในรอบแพ้คัดออกที่จะตัดสินหาทีมแชมเปียนส์ของ เอเอฟซีแชมเปียนส์ลีก 2021.

ทีมที่เข้ารอบ
ชนะเลิศของกลุ่มและรองชนะเลิศสามทีมใน รอบแบ่งกลุ่ม ได้ผ่านเข้าสู่รอบ 16 ทีมสุดท้าย, กับสองโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ) มีแปดทีมที่เข้ารอบ.
โซนกลุ่มชนะเลิศรองชนะเลิศ(สามทีมที่ดีที่สุด จากแต่ละโซน)<noinclude>โซนตะวันตกเอ อิสติคลอล อัลฮิลาลบี ชาร์จาห์ แทรกเตอร์ซี เอสเตกลาล—ดี อัลนัศร์—อี เพร์สโพลีส อัลวะห์ดาโซนตะวันออกเอฟ อุลซันฮุนได บีจี ปทุม ยูไนเต็ดจี นาโงยะ แกรมปัส โพฮัง สตีลเลอส์เอช ช็อนบุกฮุนไดมอเตอส์—ไอ คาวาซากิ ฟรอนตาเล แทกู เอฟซีเจ เซเรซโซ โอซากะ—

รูปแบบ

ในรอบแพ้คัดออก, 16 ทีมลงเล่นในทัวร์นาเมนต์ตกรอบเดียว, กับทีมที่ถูกแบ่งออกเป็นสองโซนจนกระทั่งถึงรอบชิงชนะเลิศ. แต่ละคู่จะลงเล่นในแมตช์เลกเดียวที่สนามเป็นกลาง (บทความข้อที่ 9.1). แทนที่จะเป็นในบ้านและนอกบ้านตามปกติ. ต่อเวลาพิเศษ และ การดวลลูกโทษ เป็นวิธีการที่จะใช้ตัดสินหาทีมชนะเลิศถ้าในกรณีที่จำเป็น (บทความข้อที่ 9.3 และ 10.1). 

ตารางการแข่งขัน
ตารางการแข่งขันของแต่ละรอบมีดังนี้.

รอบวันที่รอบ 16 ทีมสุดท้าย13–15 กันยายน ค.ศ. 2021รอบก่อนรองชนะเลิศ16–17 ตุลาคม ค.ศ. 2021รอบรองชนะเลิศ19–20 ตุลาคม ค.ศ. 2021รอบชิงชนะเลิศ23 พฤศจิกายน ค.ศ. 2021

สายการแข่งขัน
สายการแข่งขันของรอบแพ้คัดออก ได้ถูกกำหนดดังนี้:

รอบโซนตะวันตกโซนตะวันออกรอบ 16 ทีมสุดท้าย(Matchups decided by a series of combination which determined by the three best runner-ups who qualified)(Matchups decided by a series of combination which determined by the three best runner-ups who qualified)รอบก่อนรองชนะเลิศ(Matchups decided by draw, involving four round of 16 winners)
QF ตะวันตก 1
QF ตะวันตก 2(Matchups decided by draw, involving four round of 16 winners)
QF ตะวันออก 1
QF ตะวันออก 2รอบรองชนะเลิศSF ตะวันตก: ชนะเลิศของ QF ตะวันตก 1 vs. ชนะเลิศของ QF ตะวันตก 2SF ตะวันออก: ชนะเลิศของ QF ตะวันออก 1 vs. ชนะเลิศของ QF ตะวันออก 2รอบชิงชนะเลิศชนะเลิศของ SF ตะวันตก vs. ชนะเลิศของ SF ตะวันออก

รอบ 16 ทีมสุดท้าย

สรุปผลการแข่งขัน

รอบ 16 ทีมสุดท้ายจะแข่งขันเพียงแค่เลคเดียว การจัดโปรแกรมการแข่งขันใช้การจับฉลากคู่แข่งขันร่วมกับการพิจารณารองแชมป์กลุ่มที่ดีที่สุด 3 ทีมผ่านเข้าสู่รอบนี้

|+โซนตะวันตก

|}

|+โซนตะวันออก

|}

โซนตะวันตก

โซนตะวันออก

รอบก่อนรองชนะเลิศ
สรุปผลการแข่งขัน

รอบ 8 ทีมสุดท้ายจะลงเล่นแบบเลกเดียวรู้ผล, กับการกำหนดแมตช์ต่าง ๆ และทีมเหย้าตัดสินโดยการจับสลากที่จะจัดขึ้นในวันที่ 17 กันยายน ณ เวลา 15:00 (UTC+8) ในกรุงกัวลาลัมเปอร์, ประเทศมาเลเซีย.

|+โซนตะวันตก

|}

|+โซนตะวันออก

|}

โซนตะวันตก

โซนตะวันออก

รอบรองชนะเลิศ
สรุปผลการแข่งขัน

รอบรองชนะเลิศจะลงเล่นเลกเดียว.

|+โซนตะวันตก

|}

|+โซนตะวันออก

|}

โซนตะวันตก

โซนตะวันออก

รอบชิงชนะเลิศ

หมายเหตุ
# วัคซีนโควิด-19 ของโนวาแวกซ์
วัคซีนโควิด-19 ของโนวาแวกซ์ มีชื่อรหัสในการพัฒนาว่า NVX-CoV2373 เป็นวัคซีนป้องกันโควิด-19 ชนิดที่ใช้หน่วยย่อยของโปรตีนเป็นตัวกระตุ้นภูมิคุ้มกัน พัฒนาโดยบริษัท Novavax และ CEPI กำลังอยู่ระหว่างการทดลองในประเทศอินเดีย ภายใต้ชื่อการค้าว่า โคโวแวกซ์ (Covovax)
อ้างอิง
# หอคอยหิมาลัย
หอคอยหิมาลัย  เป็นชื่อเรียกหอคอยสร้างจากหิน พบทั่วไปในภูมิภาคคามของทิเบตและพื้นที่ในมณฑลเสฉวนของประเทศจีน และบางหอคอยอาจสูงได้ถึง 60 เมตรSee the work of Frederique Darragon's The Secret Towers of the Himalayas.

หอคอยเหล่านี้ได้รับการขึ้นทะเบียนโดยเวิลด์มอนูเมนต์ฟันด์ในฐานะโบราณสถานเสี่ยงอันตรายในปี 2006 ภายใน้เวิลด์มอนูเมนต์วอทช์ นอกจากนี้ผู้คนในท้องถิ่นยังผลักดันให้มีการขึ้นทะเบียนหอคอยเหล่านี้เป็นแหล่งมรดกโลกของยูเนสโกเช่นกันhttps://www.wmf.org/project/stone-towers-southwest-china

ดูเพิ่ม
 เดียวเหลา
 พิธีศพบนนภา